Madzivadondo sezita

Madzivadondo izita remhuri rinowanikwa muZimbabwe. 
Huye kune nzvimbo iri kwaChivi pedo neZvishavane inonzi Madzivadondo. Varidzi venzvimbo iyoyo vanoera Mbizi huye vane bhuku riri pedo nechikoro cheMudadisi. Nzvimbo iyi iri pedyo nemuganhu weMasvingo neMidlands Province. 

Kubva muZvishavane uchitevera mugwagwa mukuru unoinda kuguta reMasvingo, Madzivadondo inowanikwa zvinhambwe zvemakiromita makumi maviri. Panzvimbo iyoyi ndipo panowanikwa musanganiswa wemigwagwa yeivhu inopinda mudunhu raChivi kusanganisira Denge, Cheteni, Takavarasha, Zihwa, Chikofa, Museva, nedzimwewo. Uyezve ndiwo mugwagwa waifamba nemabhazi aienda kuguta guru reHarare (Marsh, Chawasarira) aipinda nomukati memaruwa anoti Chigwikwi, Badza, Mukotosi, Mukandapi, Tongogara, zvichienda mberi. 

Panzvimbo iyoyi panowanikwa misha iri pedo inoti Mukwendi, Ndokwana, Mashawi, Chikomo, Jesa, Musvuugwa, Mugwira, Chivanga, Tafirei, Chapungu neimwewo. 

Nzvimbo iyoyi ndokwakaberekerwa vana muzvinafundo vanoti Professor Fananidzo Ben Pesanayi,
naProfessor Pesanai Gwirai. Zvikoro zviri pedyo nenzvimbo iyoyi zvinoti Rutedze Primary School, Mudadisi Primary, Mudadisi High School, Rubweruchena School, Chigwikwi School, Zororai Secondary, neGomo School. Nzvimbo iyoyi inemagetsi, chipatara, machechi eroma nedhachi uye mabhizimisi madiki okutengesera voruzhinji. 

Parizvino mumiriri wenzvimbo iyi inowanikwa muChivi North ndiMatthias Tongofa. 

Vanhu vane zita iri: Itai Madzivadondo, Elisha Madzivadondo.

Article by: Munyaradzi Mhaka, LSU, Zw

Mitauro yeBantu

Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano.

MaZulu vanoti ziba (1. Pretend, feign; pretend not to) vachireva kunyepedzera. Mamwe mazwi: ukuziba ukufa (to feign death) vachireva kunyepera kufa. 
MaZulu vanoti ziba (2. Deceive, mislead, bamboozle - perplex, confound; avoid, fight shy of) vachireva kunyepedzera. Mamwe mazwi: Uziba sengathi uyabona (He pretends to see). 
MaZulu vanoti ilizi6antonto kana amazi6antonto (n. zi6a + -ntonto, lit. what avoids softness. Species of fish: Exococtus spilonopterus).

Category:Mazita eVanhu